50 maalia 50 ottelussa

50 maalia 50 ottelussa on jääkiekkokäsite, jolla tarkoitetaan vähintään 50 maalin tekemistä National Hockey League -kauden 50 ensimmäisessä ottelussa. NHL:n virallisen määritelmän mukaan saavutukseen yltääkseen pelaajan on tehtävä 50 maalia joukkueensa kauden 50 ensimmäisen runkosarjaottelun aikana. Ensimmäisenä 50 maalia 50 ottelussa teki Montréal Canadiensia edustanut Maurice Richard kaudella 1944–1945.

Richardin jälkeen saavutukseen ylsi seuraavan kerran New York Islandersin Mike Bossy 36 vuotta myöhemmin, kaudella 1980–1981. Wayne Gretzky teki vähintään 50 maalia 50 ottelussa kolme kertaa, kausilla 1981–1982, 1983–1984 ja 1984–1985. Noina vuosina hän edusti Edmonton Oilersia. Pittsburgh Penguinsin Mario Lemieux pystyi vastaavaan kaudella 1988–1989. Neljän edellä mainitun lisäksi Brett Hull on tehnyt 50 maalia 50 ottelussa. Tämä tapahtui kausilla 1990–1991 ja 1991–1992. Hullin joukkue oli St. Louis Blues.

Luettelo virallisista 50 maalia 50 ottelussa tehneistä pelaajista

Maurice Richard
50 maalia 50 ottelussa kaudella 1944–1945.

Mike Bossy
50 maalia 50 ottelussa kaudella 1980–1981. Bossy viimeisteli kauden aikana 68 maalia 79 ottelussa.

Wayne Gretzky
61 maalia 50 ottelussa (50 maalia 39 ottelussa) kaudella 1981–1982. Gretzky teki kauden aikana 92 maalia 80 ottelussa (yhden kauden maaliennätys).
61 maalia 50 ottelussa (50 maalia 42 ottelussa) kaudella 1983–1984. Koko kaudella 87 maalia 74 ottelussa.
53 maalia 50 ottelussa (50 maalia 49 ottelussa) kaudella 1984–1985. Koko kaudella 73 maalia 80 ottelussa.

Mario Lemieux
54 maalia 50 ottelussa (50 maalia 46 ottelussa ) kaudella 1988–1989. Lemieux teki kauden aikana 85 maalia 76 ottelussa.

Brett Hull
52 maalia 50 ottelussa (50 maalia 49 ottelussa) kaudella 1990–1991. Hull teki kauden aika 86 maalia 78 ottelussa.
50 maalia 50 ottelussa kaudella 1991–1992. Hull teki kauden aikana 70 maalia 73 ottelussa.

Epäviralliset 50 maalia 50 ottelussa tehneet pelaajat
Alla olevat pelaajat ovat tehneet 50 maalia 50 otteluun, mutta kyseisillä suorituksilla ei ansaita paikkaa 50-in-50 -kerhossa, sillä NHL:n kriteereiden mukaan 50 maalia pitää tehdä joukkueen ensimmäisten 50 ottelun aikana.

Jari Kurri 
 Jari Kurri teki kaudella 1984–1985 50 maalia 50 ottelussa, mutta saavutusta ei lasketa viralliseksi ennätykseksi, sillä Kurri oli poissa kolmesta ottelusta alkukaudella. Kurrin 50. ottelu kyseisellä kaudella oli Edmonton Oilersin kauden 53. ottelu, eli Kurrin suoritus ei täytä 50-in-50 -kerhoon pääsyyn vaadittavia kriteereitä. Kurri viimeisteli 71 maalia kyseisellä kaudella.

Aleksandr Mogilnyi
Kaudella 1992–1993 Mogilny teki 50 maalia 46 ottelussa Buffalo Sabresissa; ennätys on epävirallinen, sillä Mogilnyin 46. ottelu oli seuran kauden 53. ottelu.

Mario Lemieux
Mario Lemieux teki kaudella 1992–1993 50. maalinsa 48. ottelussaan, mikä oli joukkueensa 72. runkosarjaottelu. Lemieux teki kaudella 69 maalia 60 ottelussa. 
Kaudella 1995–1996 Lemieux'n tekemät 50 maalia 50 ottelussa ei ole virallinen "50-in-50", sillä hänen 50. ottelunsa oli hänen joukkueensa kauden 59. ottelu. Kyseisellä kaudella Lemieux teki 69 maalia 70 ottelussa.

Cam Neely 
Kaudella 1993–1994 Cam Neely teki Boston Bruinsissa 50 maalia 44 ottelussa. Ottelu oli joukkueen kauden 66. ottelu.

Lähteet 

Jääkiekkotermit
Luettelot NHL:stä